Ego frater Radulfus abbas Sancti Germani Autissiodorensis totus que eiusdem eclesie conventus omnibus ad quos presentes littere pervenenerint, notum facimus quod modium bladii quem in grangia de Logio singulis annis prior noster de Eclesiolis accipiebat in manu domini Johannis abbatis Quinciaci et fratrum Quinciacensium, Girardi celerarii, Guillermi de Salins, Aymonis grange[…], Gauterii conversi, vendidimus et guerpivimus precio centum librarum ab eis recepto iure perpetuo possedendum. Cessimus etiam eis quod de adquisitis terris usque ad annum Dominice Incarnationis milesimum centesimum nonagesimum octavum pro decima nullam eis calumniam de cetero fatiemus si quas vero terras eis in posterum infra decimationem nostram quoquo modo adquirere contingerit aut consueram decimam solvent aut quod ius ditaverit facient quod ut ratum habeatur supositis sigillis roboratum. Actum et laudatum in capitulo nostro anno Mo Co XCo VIIIo.